open-index/open-wikipedia-markdown huggingface dataset:
Dean Macey

**Dean Macey** () er ein britisk tidlegare tikjempar. Han vann sølvmedaljen i øvinga ved VM 1999 og bronsen i VM 2001.

## Aktiv
Macey vann i mai 1999 i Arles tikamptevlinga under landskampen Frankrike–Storbritanna etter å ha sanka 8&nbsp;347 poeng. Same sesongen i august forbetra han sitt personbeste til 8&nbsp;556 poeng under verdsmeisterskapen i Sevilla og vann sølvmedaljen bak den suverene vinnaren, Tomáš Dvořák frå Tsjekkia. I sin neste tikamp, i Sommar-OL 2000 i Sydney, samla Macey 8&nbsp;567 poeng, noko som gav han fjerdeplassen bakom estaren Erki Nool (8&nbsp;641), tsjekkaren Roman Šebrle (8&nbsp;606) og USA-amerikanske Chris Huffins (8&nbsp;595).

Ved verdsmeisterskapen 2001 i Edmonton presterte Macey sitt livs beste tikamp. Med 8&nbsp;603 poeng tok bronsemedaljen, einast Tomáš Dvořák (8&nbsp;902) og Erki Nool (8&nbsp;815) gjorde det betre. Under dei olympiske sommarleikane 2004 enda Macey som i Sydney-OL på fjerdeplassen. Med 8&nbsp;414 poeng hamna han langt bak medaljevinnarane; Roman Šebrle vann med 8&nbsp;893 poeng framfor Bryan Clay (8&nbsp;820) frå USA og Dmitrij Karpov (8&nbsp;725) frå Kasakhstan. I mars 2006 sigra Macey med 8&nbsp;143 poeng då samveldeleikane 2006 fann stad i Melbourne.

Den mykje skadeplaga Macey deltok i berre 14 tikamptevlingar over ein periode på 13 år, 1996-2008. Han fullførte ti av tevlingane.

### Medaljar og plasseringar i internasjonale meisterskap
*VM 1999 i Sevilla: Sølvmedalje – 8&nbsp;556 poeng, bakom Tomáš Dvořák (8&nbsp;744 p)
*OL 2000 i Sydney: Nr 4 – 8&nbsp;567 poeng
*VM 2001 i Edmonton: Bronsemedalje – 8&nbsp;603 poeng
*OL 2004 i Aten: Nr 4 – 8&nbsp;414 poeng

## Kjelder

**Denne artikkelen bygger på «[[:en:Dean Macey|Dean Macey]]» frå ,  den 18. juni 2020.*
Grimstad bys museer

**Grimstad bys museer** er ein del av Aust-Agder museum og arkiv som formidlar historie i Grimstad kommune. Det driv Ibsen-museet i Grimstad, Sjøfartsmuseet i Hasseldalen og Norsk Hagebruksmuseum på Dømmesmoen. Det forvaltar også vitjingar til Knut Hamsun si diktarstove på Nørholm.

## Galleri

Grimstad town museum.jpg|Ibsen-museet
Noerholm2.JPG|Diktarstova på Nørholm

## Kjelder
Invalid

**Invalid** (gjennom fransk, av latin *invalidus*, 'kraftlaus') er det å vera ufør eller ha svekka funksjonevne, ofte som følgje av sjukdom eller påført skade.
Omgrepet invalid kan opplevast som støytande, og ein bruker i dag gjerne uføre, funksjonshemming eller nedsett funksjonsevne i staden.

Opphavleg viste omgrepet til å vera uskikka til (militær)teneste. Ein kunne til dømes vera krigsinvalid etter å ha teke del i krig.

## Sjå òg
*Invalidenfriedhof i Berlin
*Invalidenstrasse i Berlin
*Invalidekyrkja i Paris
*Les Invalides i Paris

## Kjelder
Jon Gunnar Pedersen

**Jon Gunnar Pedersen** () er ein norsk finansmann, rådgjevar for det offentlege og politikar for Høgre. Han var politisk rådgjevar for statsråd Kristin Clemet 1989–1990, rådgjevar for Høgre 1990–1994, arbeidde i Orkla Finans frå 1994 til 2002, var rådgjevar i eigarskapssaker for staten 2002–2007, statssekretær i Finansdepartementet 2013–2015, og partner i Arctic Securities frå 2007.
Han er leiar for ekspertutvalet «», utnemnd i 2020.

Han voks opp i Grue i Hedmark i Innlandet fylke.

## Kjelder

**Denne artikkelen bygger på «[[:nb:Jon Gunnar Pedersen|Jon Gunnar Pedersen]]» frå ,  den 18. juli 2020.*
Kronisk

**Kronisk** ('langvarig', av gresk khronos, ‘tid’) kan visa til:

*kronisk nyresjukdom
*kronisk obstruktiv lungesjukdom (KOLS)
*kronisk utmattingssyndrom
*kronisk sjukdom
*kronisk smerte
*kronisk sår

## Kjelder
*kronisk i Store medisinske leksikon
Dyspareuni

**Dyspareuni** (frå gresk *dys-*, ‘dårlig’ og *parevnos*, ‘samleie’) er smerte ved samleie eller, for kvinner, penetrering. Det kan opptre hjå begge kjønn, men er vanlegast hjå kvinner. Årsaka kan vera psykisk eller fysisk. Det oppter til dømes ved Sjögrens syndrom.

## Dyspareuni hjå kvinner
Dyspareuni hjå kvinner kan oppstå ved penetrerande samlei eller innføring av til dømes tampongar. Det kan delas inn i ein ytre og ein djup variant. Den ytre varianten er dominert av smerte hovudsakleg frå vulva og vagina medan den djupe varianten har meir magesmerte og til dømes opptrer i samband med endometriose og myom. Om smerta kjem av sjølve friksjonen i skjeden kan det koma av skjøre slimhinner eller xerosis cutis (tørrleik) i skjeden.

Om det ikkje blir behandla kan dyspareuni føra til vaginisme, som er ein ufrivillig muskelspasme eller vestibulitt.

Globalt er 8-22 % av kvinner i verda råka av dyspareuni ein eller annan gong i livet, ifølgje ein gjennomgang av fleire forskingsrapportar.

## Dyspareuni hjå menn
Dyspareuni kan også opplevast av menn. Menn kan kjenna smerta før eller under ejakulasjon i samband med infeksjonar i til dømes prostata, interstitiell cystitt, vissa kjønnssjukdommar, kort frenulum eller forhudsfortrenging.

Om smerta kjem av ereksjonen, talar ein i staden om priapisme.

## Kjelder

**Denne artikkelen bygger på «[[:sv:Dyspareuni|Dyspareuni]]» frå ,  den 18. juni 2020.*
Menoragi

**Menoragi** (av gresk *men*, månad og *rhegnynai*, ‘bryta fram’) er ei unormalt kraftig og/eller langvarig bløding i samband med menstruasjon. Det er ei vanleg gynekologisk blødingsforstyrring som råkar cirka 10-20 procent av fertile kvinner. Ved menoragi er blødingane jamleg tilbakevendande og er anten meir langvarige enn normal menstruasjon, kraftigare, eller ein kombinasjon av dessa. Blødingsmengda ved menorrgi er per definisjon over totalt 80 ml.

Ulike årsaker kan føra til menoragi:
* Bruk av koparspiral
* Lækjemiddel som acetylsalicylsyre
* Koaguleringsforstyrringar
* Tyreoideasjukdommar
* Endometriepolyppar
* Myom (ufarlege muskelknutar)
Årsaka kan også vera idiopatisk, det vil seia ukjend.

## Kjelder


**Denne artikkelen bygger på «[[:sv:Menorragi|Menorragi]]» frå ,  den 18. juni 2020.*
Dysuri

**Dysuri** (frå gresk *dys-,* ‘dårleg’, og *ouron*, ‘urin’) er ein medisinsk tilstand som inneber sviee, ubehag eller smerte i samband med urinering. Dette er som oftast eit symptom på urinvegsinfeksjon eller nyrebekkenbetennelse. Psykogen dysuri kan til dømes førekoma ved somatoform autonom dysfunksjon.

Dysuri er eit typisk symptom ved infeksjon i urinblære eller urinrøyr. Kvinner kan også oppleva smerte ved vasslating i samband med infeksjonar i underlivet. Menn kan oppleva smerte i samband med betennelse i prostata, prostatitt. Andre blæretilstandar og stein i nedre del av urinleiaren kan også medføra dysuri.

## Sjå òg
* Kronisk interstitiell cystitt

## Kjelder


**Denne artikkelen bygger på «[[:sv:Dysuri|Dysuri]]» frå ,  den 18. juni 2020.*
Dei nordlege krosstoga

**De nordlige krosstoga** eller **Austersjøkrosstoga** var krosstog som blei utført av dei kristne kongane i Danmark og Sverige og Den tyske ordenen mot heidenske folk som budde langs Austersjøen. Svenskane og tyskarane førte også krosstog mot dei russisk-ortodokse kongedøma i nord. Nokre av desse handlingane blei kalla krosstog i samtida si, men dei fleste, særleg dei svensk,e fekk denne nemninga først av nasjonalromantiske historikarar på 1800-talet. Krosstog mot heidenske baltarar var likevel blitt autoriserte av pave Aleksander III i bullen *[[Non parum animus noster]]* frå 1171 eller 1172.

Dei råka områda i Baltikum blei etterkvart koloniserte av tyskarar, svenskar og danskar. Finnane, estarane, latviarane, litauarane  og gammalprøyssarane konverterte til kristendommen. Også norske styrkar dtok del; både kongar og privatpersonar var med på krosstoga i Austersjøen.

## Kjelder

**Denne artikkelen bygger på «[[:nb:De nordlige korstog|De nordlige korstog]]» frå ,  den 18. juni 2020.*
Free as a Bird av Supertramp

***Free as a Bird*** er det niande studioalbumet til det engelske rockebandet Supertramp, gjeve ut i oktober 1987.

Albumet var ei slags retningsendring, der dei fleste songane var eit steg attende frå den progressive rockestilen deira og meir mot synthesizerbaserte danserytmar. Hovudlåtskrivaren Rick Davies sa seinare: «*Free as a Bird* var eit eksperiment om å prøve å bli meir moderne og byggje det opp med datamaskinar og trommemaskinar, og la folk komme inn ein og ein. Då mistar ein litt av anda eit band gjev.»

## Oversyn
Albumet var det første Supertramp-albumet med bidrag frå gitaristen og vokalisten Mark Hart. Han vart seinare fulltidsmedlem av gruppa. 

Trass i at «I'm Beggin' You» vart ein ht på club-lista i USA og tittelsporet på *Free as a Bird* vart ein liten hit, nådde ikkje albumet høgare enn 101. plassen på Billboard-lista og var det første Supertramp-albumet sidan *[[Indelibly Stamped]]* i 1971 som ikkje nådde topp 100 på lista. 

Bandet vart oppløyst kort tid etter turneen for albumet og kom ikkje saman att før i 1997, då det var utan bassisten Dougie Thomson.

## Mottaking

Den korte meldinga til Allmusic avviste albumet som «ei fargelaus og melodilaus samling progrock».

## Innhald
Alle songar skrivne av Rick Davies, utanom der andre er nemnde. 

## Medverkande
*Rick Davies – klaverinstrument, vokal
*John Helliwell – saksofon, brass
*Dougie Thomson – bass
*Bob Siebenberg – trommer, perkusjon

;Andre medverkande
*Mark Hart – gitar, klaverinstrument, vokal
*Marty Walsh – gitar, korvokal
*Lee Thornburg – trompet, brass
*Nick Lane – brass
*Scott Page – brass
*Lon Price – brass
*David Woodford – brass
*Steve Reid – perkusjon
*Linda Foot – korvokal
*Lise Miller – korvokal
*Evan Rogers – korvokal
*Karyn White – korvokal

### Produksjon
*Produsentar: Rick Davies, Tom Lord-Alge, Supertramp
*Lydteknikar: Norman Hall
*Assisterande lydteknikarar: Bob Loftus, Jeff Lorenzen
*Miksing: Tom Lord-Alge
*Mastering på originalplata: Bob Ludwig
*Ommastering: Greg Calbi, Jay Messina
*Kunstnarisk leiar og design: Richard Frankel
*Fotografi: Raul Vega

## Salslister

### Vekeslister

### Årslister

### Salstrofé og salstal

### Singlar
**Singelliste** – Billboard (USA)

Offisielle lister (Storbritannia)

## Kjelder

**Denne artikkelen bygger på «[[:en:Free as a Bird (album)|Free as a Bird (album)]]» frå ,  den 18. juni 2020.*
I'm Beggin' You

«**I'm Beggin' You**» er ein song av det engelske rockebandet Supertramp frå albumet *[[Free as a Bird av Supertramp|Free as a Bird]]* i 1987.

Songen var ein av to singlar frå Supertramp som gjekk inn på dance-lista i USA. «I'm Beggin' You» nådde toppen av den amerikanske *[[magasinet Billboard|Billboard]]* Hot Dance Club Play tidleg i 1988. Singelen gjekk derimot ikkje inn på ''Billboard'' Hot 100.

## Musikkvideo
Musikkvideoen til songen var sett til New York City med bilete av George Washington Bridge, Times Square og mot slutten Brooklyn Bridge over East River.

## Innhald
# «I'm Beggin' You» (Rick Davies)
# «No Inbetween» (Davies)

## Medverkande
*Rick Davies – piano, klaverinstrument, vokal
*John Helliwell – saksofon, brass
*Bob Siebenberg – trommer
*Dougie Thomson – bassgitar
*Marty Walsh – gitar
*Nick Lane – brass
*Scott Page – brass
*Lon Price – brass
*Lee Thornburg – trompet, brass
*David Woodford – brass

## Kjelder

**Denne artikkelen bygger på «[[:en:I&#39;m Beggin&#39; You|I&#39;m Beggin&#39; You]]» frå ,  den 18. juni 2020.* 
*** oppgav desse kjeldene:*

## Bakgrunnsstoff
*
Mark Hart

**Mark Hart** (datoar) er ein USA-amerikansk musikar og multi-instrumentalist, mest kjend som medlem av både Supertramp (1986–1988, 1996–2002, sidan 2015) og Crowded House (1993–1996, 2007–2019). I tillegg til å vere bandmedlem, har han vore turné og studiomusikar for artistar som Ringo Starr. Hart har òg skrive filmmusikk og arbeidd som plateprodusent. 

## Soloalbum
:

## Kjelder

**Denne artikkelen bygger på «[[:en:Mark Hart|Mark Hart]]» frå ,  den 18. juni 2020.* 
*** oppgav desse kjeldene:*
Cliff Hugo

**Clifford Clyde Hugo** () er ein USA-amerikansk bassist, mest kjend for å ha spelt i det engelske rockebandet Supertramp.  Hugo arbeidde med Supertramp-medlemmet Carl Verheyen i Carl Verheyen Band frå 1997 til 2008. Han har arbeidd som studiomusikar for andre prosjekg ot artistar, som Rick Braun, Melissa Manchester, Willie Bobo, Moacir Santos, Paul Williams, Richard Elliot, Dan Hicks, Chris O'Connel, Manhattan Transfer, Mel Martin, Peppino D’ Agostino og Curt Campbell’s The Eclectic Beast Band.

I 2012 var Hugo med på The Beach Boys-albumet *[[That's Why God Made the Radio]]*.

## Kjelder

**Denne artikkelen bygger på «[[:en:Cliff Hugo|Cliff Hugo]]» frå ,  den 18. juni 2020.* 
*** oppgav desse kjeldene:*
Carl Verheyen

**Carl Verheyen** () er ein amerikansk musikar mest kjend som gitarist i Supertramp, leiar for Carl Verheyen Band, og som studiomusikar i Los Angeles. Han vart rangert som ein av dei ti beste gitaristane i verda av Guitar Magazine og vann LA Music Awards-kategorien «Beste gitarist» i den sjette kåringa deira. Han har spelt med artistar som The Bee Gees, Dolly Parton, Victor Feldman, Richard Elliot og Stanley Clarke og spelt gitar på filmmusikk som *[[The Crow]], [[The Usual Suspects]], [[filmen Ratatouille|Ratatouille]]* og *[[Mission Impossible - Ghost Protocol]]*, og TV-showa Cheers, Seinfeld og Scrubs, blant fleire.

## Diskografi

## Kjelder

**Denne artikkelen bygger på «[[:en:Carl Verheyen|Carl Verheyen]]» frå ,  den 18. juni 2020.* 
*** oppgav desse kjeldene:*

## Bakgrunnsstoff
*
Slow Motion av Supertramp

***Slow Motion*** er det ellevte og siste studioalbumet til det engelske rockebandet Supertramp, gjeve ut i april 2002.

## Oversyn
I Nord-Amerika var det berre mogeleg å bestille *Slow Motion* frå nesttsida til bandet, eller direkte frå plateselskapet. 

Songen «Goldrush» vart i røynda skriven tidleg i 1970-åra under den første besetninga til Supertramp, og vart nytta som opningsspor på alle konsertane deira før dei gav ut *[[Crime of the Century av Supertramp|Crime of the Century]]*. Bandet hadde prøvd å spele inn songen fleire gonger, men aldri klart å gjenskape songen bra nok i studio.

## Mottaking

Allmusic skreiv at songane og blandinga av stilar var veldig bra, men at det som elles kunne ha blitt eit bra album vart øydelagd av dårleg produksjon.

## Innhald
Alle songane er skrivne av Rick Davies, utanom der andre er nemnte.

## Medverkande

*Rick Davies – munnspel, klaverinstrument, vokal
*Mark Hart – gitar, klaverinstrument, vokal
*John Helliwell – saksofon, treblåseinstrument
*Cliff Hugo – bass
*Bob Siebenberg – trommer
*Lee Thornburg – horn, korvokal
*Carl Verheyen – gitar
*Jesse Siebenberg – perkusjon, korvokal

### Produksjon
*Produsentar: Rick Davies, Mark Hart, Jay Messina
*Lydteknikar: Jay Messina
*Mastering: Greg Calbi
*Pro-tools: Seth McClain
*Fotografi: Jean Ber, Richard Frankel

## Salslister

### Vekeslister

### Årslister

### Salstrofé og salstal

## Kjelder

**Denne artikkelen bygger på «[[:en:Slow Motion (Supertramp album)|Slow Motion (Supertramp album)]]» frå ,  den 18. juni 2020.* 
*** oppgav desse kjeldene:*
Frogner hovedgård

**Frogner hovedgård** er ein tidlegare storgard i Oslo. Garden strekte seg frå Frognerelva til Skillebekk og frå Frognerkilen til Majorstustrøket. Han omfatta også store delar av Frognerparken. Hovudgarden dekka mesteparten av dagens Bydel Frogner, som han har gitt namn til, men ikkje Bygdøy og areala aust for Uranienborg og nord for Majorstuveien. Med til eigedommen høyrde Frognerseteren med Frognerseterskogane, og frå 1788 halve nabogarden Frøen vest for Frognerelva. Dei opphavlege delene av garden aust for Frognerelva og Frognerdammene kom innanfor byegrensene ved byutvidinga i 1878.

Bymuseet i Oslo, no ein del av Oslo Museum, har hatt tilhald på Frogner hovedgård sidan 1909.

## Historie
Garden låg i Aker herad som no er ein del av Oslo.

Garden eksisterte allereie som klostergods på slutten av 1300-talet. Garden vart krongods etter reformasjonen.

## Kjelder

**Denne artikkelen bygger på «[[:nb:Frogner Hovedgård|Frogner Hovedgård]]» frå ,  den 19. juni 2020.*  
 
## Bakgrunnsstoff

* Oslo Museum
* Riksantikvaren: Fra storgård til turistattraksjon
*
Violeta Szekely

**Violeta Szekely**, fødd **Beclea**, () er ein rumensk tidlegare friidrettsutøvar frå Suceava fylke som vann sølvmedaljen på 1500 meter under OL 2000 og VM 2001.

## Aktiv
Szekely var den største favoritten til vinne 1500-meteren i Sommar-OL 2000 etter ein strålande sesong. Mellom anna vann ho GL-stemnet i Monaco på den sterke tida 3.58,2, hennar livs beste løp. I OL-finalen i Sydney vart ho stengd inne ved lista i siste sving og fekk ikkje fri løpebane før 80 meter frå målstreken, det viste seg å vere for seint til å innhente Nouria Merah-Benida. 

Sesongen 2001 delte Szekely sigerspremien i GL-turneringa, då ho vann 1500 m i samtlege GL-stemne ho deltok i. I VM-finalen måtte ho likevel sjå seg klart slått av landslagskollega og hennar bitre rival, Gabriela Szabo. Szekely la opp etter 2002-sesongen.

### Doping
Beclea testa positivt på steroidar i februar 1995 og der etter stengd ute frå friidrett i fire år.

### Medaljar og plasseringar i internasjonale meisterskap
*EM 1986 i Stuttgart: Utslått i semifinalane på 800 m (2.08,25=nr 16) 
*EM 1990 i Split: Nr 16 på 1500 m – 4.16,4
*VM 1991 i Tokyo: Nr 10 – 4.05,8
*OL 1992 i Barcelona: Utslått i semifinalane på 1500 m (4.05,4=nr 15)
*VM 1993 i Stuttgart: Nr 9 på 1500 m – 4.08,5
*EM 1994 i Helsinki: Utslått i kvalifiseringa på 1500 m (4.20,4=nr 24)
*EM 1998 i Budapest: Nr 4 på 800 m – 2.00,56
*VM 1999 i Sevilla: Nr 4 på 1500 m – 4.00,98
*OL 2000 i Sydney: Sølvmedalje på 1500 m – 4.05,15, bakom Nouria Mérah-Benida (4.05,10)
*VM 2001 i Edmonton: Sølvmedalje på 1500 m – 4.01,7, bakom Gabriela Szabo (4.00,5)

## Kjelder

**Denne artikkelen bygger på «[[:de:Violeta Szekely|Violeta Szekely]]» frå ,  den 19. juni 2020.*  
 
*
Bløding

**Bløding** (medisinsk kalla **hemoragi**) er tap av blod frå sirkulasjonssystemet. Det kan oppstå når eit blodkar blir øydelagt internt, eller frå ein naturleg opning som vagina, munnhola eller rektum, eller frå eit kutt i huda.

Små blødingar stoppar som regel av seg sjølv ved at blodet koagulerer. Større blødingar eller problem med koaguleringa kan derimot vera alvorlege og i nokre høve livstrugande.

## Sjå òg
*Blødarsjuke
*Nasebløding
*Menstruasjon
*Menoragi

## Kjelder

**Denne artikkelen bygger på «[[:nb:Blødning|Blødning]]» frå ,  den 19. juni 2020.*
Some Things Never Change

***Some Things Never Change*** er det tiande studioalbumet til det engelske rockebandet Supertramp, gjeve ut i mars 1997. 

## Oversyn
*Some Things Never Change* representerte eit steg attende til den tidlegare stilen deira (før *[[Free as a Bird av Supertramp|Free as a Bird]]*), med meir organiske innspelingsteknikkar enn på det førre studioalbumet deira. John Helliwell fortalte at «me spelte inn albumet på ein måte som Supertramp ikkje hadde gjort før og det var at alle var i studio i lag og gjorde det meir eller mindre live.»

Albumet inneheld singelen «You Win, I Lose», som vart ein liten hit i Tyskland og vart ein del spelt på radio i Canada.

Songen «Live to Love You» har både ein «taklingslyd» frå eit handheldt elektronisk spel, Coleco Electronic Quarterback, i tillegg til «Pop-o-matic bubble»-lydar frå brett spelet Trouble. Denne lyden var henta frå hitten deira «The Logical Song» frå 1979. 

## Mottaking

Allmusic skreiv at albumet har ein liknande stil og same sterke framføring som i gullåra til bandet, men mangla dei «innrivande, fengande melodiane» frå den tida, og det var derfor berre av interesse for fans av bandet og få andre.

## Innhald
Alle songar skrivne og sungen av Rick Davies, utanom der andre er nemnde. 

## Medverkande
*Rick Davies – klaverinstrument, vokal
*Mark Hart – gitar, klaverinstrument, vokal
*John Helliwell – saksofon, blåseinstrument
*Cliff Hugo – bass
*Bob Siebenberg – trommer
*Lee Thornburg – trombone, trompet, korvokal
*Carl Verheyen – gitar
*Tom Walsh – perkusjon, trommer på «And The Light»

**Andre medverkande**
*Bob Danziger – kalimba
*Karen Lawrence – korvokal
*Kim Nail – korvokal
*Fred Mandel - gitar på «And The Light» *(ikkje oppført i omslaget)*

### Produksjon
*Produsentar: Jack Douglas, Fred Mandel
*Leiande produsent: Rick Davies
*Lydteknikarar: Ian Gardiner, Jay Messina
*Assisterande lydteknikar: Ian Gardiner, Mike Scotella
*Mikseassistent: Roy Clark, Brian Hargrove
*Mastering: Bob Ludwig
*Kunstnarisk leiar: Richard Frankel
*Plateomslag: Dimo Safari
*Portrett: Dennis Keeley

## Salslister

### Vekeslister

### Årslister

## Salstrofé og salstal

### Singlar

## Kjelder

**Denne artikkelen bygger på «[[:en:Some Things Never Change|Some Things Never Change]]» frå ,  den 18. juni 2020.* 
*** oppgav desse kjeldene:*
Frogner hovedgård i Skien

**Frogner hovedgård** i Skien er ein herregard i utkanten av Skien. 

På 1800-talet eigde Christopher Hansen Blom garden. Han døydde i 1879. Han brukte først Frogner som landstad, men fekk seinere gården utvida og gjort til bustad. 

## Kjelder

**Denne artikkelen bygger på «[[:nb:Frogner Hovedgård (Skien)|Frogner Hovedgård (Skien)]]» frå ,  den 19. juni 2020.*  
 

## Bakgrunnsstoff
*
Urinblære

**Urinblæra** (*vesica urinaria*) er eit blæreforma organ som er del av urinvegane. Ho har veggar som utvendig hovudsakleg består av muskelvev med bukhinne og innvendig av slimhinne. Organet samlar opp og lagrar urin, eit avfallstoff som kroppen skil ut frå nyrene. Urinblæra blir danna på fosterstadiet frå allantois, ei av fosterhinnene. Berre landlevande virveldyr har urinblære.

Tømming av urinblæra er styrt av urinblæremuskelen, som sender eit signalstoff (hormon) via sentralnervesystemet til hjernen. Når signalet vender tilbake derfrå vil blæremuskelen trekka seg saman slik at urinen blir pressa ut, samtidig som urinlukkemuskelen opnar seg og slepp urinen ut i urinrøyret.

Overaktiv blære fører til oftare vasslating og kan vera eit symptom på sjukdom eller koma av medikament med vassdrivende effekt. Dersom det ikkje finst ei openberr årsak bør ein søke medisinsk råd.

Ei gjennomsnittleg menneskeblære kan halda på ca. 300–500 ml væske. Når innhaldet blir større enn dette, får ein kraftig trang til å tømma blæra.

## Sjå òg
* Urologi
* Urinvegsinfeksjon

## Kjelder

**Denne artikkelen bygger på «[[:nb:Urinblære|Urinblære]]» frå ,  den 19. juni 2020.*
Anthony Marinelli

**Anthony Marinelli** () er ein USA-amerikansk musikar, komponist og dirigent. Tidleg i karrieren komponerte han og framførte musikk på synthesizer for mellom andre Michael Jackson på ''Thriller'' (1983). Marinelli har òg spelt med Lionel Richie, Kenny Loggins, Herb Alpert, Supertramp, The Crystal Method, Billy Childs og James Brown.

Marinelli bidrog til Quincy Jones-musikken til Steven Spielberg-filmen *[[Purpurfargen]]* (1985) og komponerte musikk for *[[filmen Young Guns|Young Guns]]* (1988), ''Graveyard Shift'' (1990), *[[Leaving Las Vegas]]* (1996) og ''Internal Affairs'' (2000).

### Filmar
Marinelli har laga musikk til følgjande filmar:

* *Rigged* (aka *Hit and Run*) (1986)
* *[[Pinocchio and the Emperor of the Night]]* (1987)
* *[[Nice Girls Don't Explode]]* (1987)
* ''Young Guns'' (1988)
* *Voyage of De Liefde* (1989)
* *Spooner* (1989)
* ''Graveyard Shift'' (1990)
* ''Internal Affairs'' (1990)
* *Fools Rush In* (1991)
* ''Jackpot'' (1992)
* *House of Secrets* (1993)
* *There Was a Little Boy* (1993)
* *[[Reckless Kelly]]* (1993)
* *Marked for Murder* (aka *The Sandman*) (1993)
* ''Flynn'' (1993)
* *A Pig's Tale* (1994)
* *Baby Brokers* (aka *Stolen Hearts*) (1994)
* ''The Innocent'' (1994)
* *Just Looking* (1995)
* *Fight for Justice: The Nancy Conn Story* (1995)
* ''Payback'' (1995)
* *[[2 Days in the Valley]]* (1996)
* ''Underworld'' (1996)
* ''Invasion of Privacy'' (1996)
* *[[One Tough Bastard]]* (1996)
* *[[Don King: Only in America]]* (1997)
* *Seed: A Love Story* (1997)
* ''Masterminds'' (1997)
* ''Hacks'' (1997)
* *[[Scar City]]* (aka *Scarred City*) (1998)
* *[[God Said Ha!]]* (1998)
* ''Gideon'' (1998)
* ''Hoods'' (1998)
* ''The Runner'' (1999)
* *[[filmen Songs in Ordinary Time|Songs in Ordinary Time]]* (2000)
* *Blast* (2000)
* ''Just One Night'' (2000)
* ''Slow Burn'' (2000)
* ''Timecode'' (2000)
* *[[The Man from Elysian Fields]]* (2001)
* *[[15 Minutes]]* (2001)
* ''Hotel'' (2001)
* ''On Golden Pond'' (Live TV) (2001)
* *Pavement* (2002)
* *[[Lone Hero]]* (2002)
* ''Borderline'' (2002)
* ''American Gun'' (2002)
* ''Quicksand'' (2003)
* *Consequence* (2003)
* *[[Mayor of the Sunset Strip]]* (2003)
* *[[Rolling Kansas]]* (2003)
* *She Kept Silent* (2004)
* *[[Self Medicated]]* (2005)
* ''Code Breakers'' (2005)
* ''Memory'' (2006)
* *Border War* (2006)
* ''Dreamland'' (2006)
* *[[Skills like This]]* (2007)
* *[[My Sexiest Year]]* (2007)
* *Ripple Effect* (2007)
* *[[Chapter 27]]* (2007)
* ''Sublime'' (2007)
* *[[The Human Contract]]* (2008)
* *[[Grizzly Park]]* (2008)
* *Speechless* (2008)
* ''Brothel'' (2008)
* *Ronald Reagan: Rendezvous with Destiny* (2009)
* *Clouded* (Short) (2009)
* *Hick’ Town* (2009)
* *Blue* (2009)
* *Footsteps* (2010)
* *Amazon Gold* (2012)
* *[[Altergeist]]* (2014)
* *Medicine Men* (2015)
* *Midnight Return* (2015)

## Diskografi

## Kjelder

**Denne artikkelen bygger på «[[:en:Anthony Marinelli|Anthony Marinelli]]» frå ,  den 17. juni 2020.*  
 

## Bakgrunnsstoff
*
Neoaves

**Neoaves** er ein klade som består av alle artane i klassen Aves med unnatak av Paleognathae, strutseliknande fuglar, og dei eldste i Neognathae, det vil seie kladen Galloanserae med andefuglar og hønsefuglar. Per 2019 er det 10&nbsp;040 artar i Neoaves, det svarer til 95 % av alle kjente nolevande fugleartar. Den tidlege diversifiseringa av dei ulike neoaviske gruppene skjedde veldig raskt rundt krit-tertiær-utryddinga.

## Fylogeni
Følgjande framlegg til kladogram illustrerer sambanda mellom overordna neoaviske kladar ved å bruke resultatet av Prum, R.O. et al. (2015), med nokre taksonnamn etter Yuri, T. et al. (2013) og Kimball et al. (2013).

Aequornithes («vassfuglar») er her sju ordenar: tranefuglar, lommar, pingvinar, stormfuglar, storkar, sulefuglar og pelikan- og hegrefuglar.

## Kjelder

**Denne artikkelen bygger på «[[:en:Neoaves|Neoaves]]» frå ,  den 20. juni 2020.*  

;Referansar
Arturo Casado

**Arturo Casado** () er ein spansk tidlegare mellomdistanseløpar som i 2010 vart europameister på 1500 meter.

## Aktiv
Casado vann 1500 meter under midhavsleikane 2005. Same året vart han femtemann på distansen under verdsmeisterskapen i Helsinki. I europameisterskapen 2006 i Göteborg kom han på fjerdeplassen og i VM 2007 i Osaka vart han nummer 7.

Sommaren 2010 var Casado i sitt livs form. Med sin store spurtstyrke vann han i Barcelona-EM 1500-meteren lett, etter at løpet hadde gått unna i moderat fart. Eit par veker seinare, den 22. august, sprang han inn til 3.32,7 og personbeste på Olympiastadion i Berlin. Og nøyaktig ei veke etter fekk han også notert bestetid på 800 meter, 1.44,74, oppnådd i Rieti.

Casado la opp i 2014.

### Medaljar og plasseringar i internasjonale meisterskap
*VM 2005 i Helsinki: Nr 5 – 3.39,4
*EM 2006 i Göteborg: Nr 4 – 3.40,8
*VM 2007 i Osaka: Nr 7 – 3.35,6
*OL 2008 i Beijing: Utslått i semfinalane (3.41,5=nr 22)
*EM 2010 i Barcelona: Gullmedalje på 1500 m – 3.42,7, framom Carsten Schlangen (3.43,5)

## Kjelder

**Denne artikkelen bygger på «[[:de:Arturo Casado|Arturo Casado]]» frå ,  den 20. juni 2020.*
José Manuel Martínez

**José Manuel Martínez Fernández** () er ein spansk tidlegare langdistanseløpar frå Madrid. Han vart europameister på 10&nbsp;000 meter i 2002, og tok elles EM-sølv på 10&nbsp;000 meter i 2006 og i maratonløping i 2010. 

## Aktiv
Martínez store triumf opplevde han under EM i friidrett 2002 i München, der han slo favoritten Dieter Baumann i spurten og vann gullmedaljen på 10&nbsp;000 meter. I den neste europameisterskapen, i Göteborg i 2006, måtte han eitt trinn ned på sigerspallen. Han vann ein ny sølvmedalje ved EM 2010 i Barcelona, då i maratonløping.

### Medaljar og plasseringar i internasjonale meisterskap
*VM 1999 i Sevilla: Nr 19 på 10&nbsp;000 m – 28.55,8
*VM 2001 i Edmonton: Nr 13 på 10&nbsp;000 m – 28.06,3
*EM 2002 i München: Gullmedalje på 10&nbsp;000 m – 27.47,6, framom Dieter Baumann (27.47,8)
*VM 2003 i Paris: Nr 16 i maraton – 2.11.31
*OL 2004 i Aten: Nr 9 på 10&nbsp;000 m – 27.57,6
*VM 2005 i Helsinki: Nr 30 i maraton – 2.20.07
*EM 2006 i Göteborg: Sølvmedalje på 10&nbsp;000 m – 28.12,0, bakom Jan Fitschen (28.10,9). Braut maratonløpet
*VM 2007 i Osaka: Nr 9 i maraton – 2.20.25
*OL 2008 i Beijing: Nr 16 i maraton – 2.14.00
*VM 2009 i Berlin: Nr 8 i maraton – 2.14,04
*EM 2010 i Barcelona: Sølvmedalje i maraton – 2.17.50, bakom Viktor Röthlin (2.15.31)
*VM 2011 i Daegu: Nr 25 i maraton – 2.17.44

## Kjelder

**Denne artikkelen bygger på «[[:de:José Manuel Martínez|José Manuel Martínez]]» frå ,  den 20. juni 2020.*
Ytrefilet

**Ytrefilet** er eit kjøtstykke som kjem frå området langs ryggrada på eit dyr, i filetkammen, lengre oppe enn indrefilet. Han blir danna av den breie ryggmuskelen, *[[musculus longissimus dorsi]]*. Ein kan få ytrefilet frå til dømes storfe, svin, får, hjort, elg og reinsdyr. Kvart dyr kan gje to filetar.

Ytrefilet er eit mørt stykke frå storfe, og ei av dei møraste frå svin. Ein ytrefilet er lang og kan skjerast opp i fleire biffstykke.

## Sjå òg
* T-beinsteik

## Kjelder
Leverpostei

**Leverpostei** er ein postei laga av lever. Ein kan framstilla han ved å blanda hakka lever, spekk, egg, krydder og ev. andre ingrediensar og deretter baka han i omn. Leverpostei produsert for sal er normalt laga av griselever og feitt flesk. Ein kan også laga han med storfe- og fuglelever.

## Galleri

Bilde:Leverpostejmad.jpg|Skive med leverpostei og sylta raudbete
Bilde:Danish pate foie-gras.jpg|Heimelaga postei
Bilde:Smörgåsar med leverpastej och saltgurka.jpg|Brød med leverpostei og sylteagurk
 

## Sjå òg
* Foie gras
* Paté

## Kjelder


**Denne artikkelen bygger på «[[:nb:Leverpostei|Leverpostei]]» frå ,  den 20. juni 2020.*  
 

## Bakgrunnsstoff
*avisen.dk
Handball-EM 2020 for kvinner

**Europameisterskapen i handball 2020 for kvinner**, den 14. i rekka, vart avvikla i dagane frå 3. til 20. desember 2020 i Danmark. 16 land deltok i turneringa. Opphavleg vart meisterskapen tildelt Danmark og Noreg under European Handball Federation sin kongress i Dublin 20. september 2014, men 16. november 2020 måtte Noreg seie frå seg arrangørjobben på grunn av koronapandemien. Den 23. november 2020 vart det stadfesta at Danmark skulle arrangere heile meisterskapen. Kampane vart spelt i Jyske Bank Boxen i Herning og i Sydbank Arena i Kolding.  
 
## Arenaer
Opphavleg var det planlagt at meisterskapen skulle haldast i fem arenaar i fem byar; Herning og Fredrikshavn i Danmark og Oslo, Stavanger og Trondheim i Noreg. Den 8. september 2020 vedtok forbundsstyret i NHF at alle kampane i Noreg skal spelast i Trondheim Spektrum. Opphavleg var planen at berre det innleiande gruppespelet skulle spelast i Trondheim, mens hovudrunden skulle spelast i Stavanger idrettshall og finalerunden i Telenor Arena. Som følgje av koronapandemien, vart det planlagt eit makstal på 200 tilskodarar ved kvar kamp. Som følgje av dette vart kampane samla til éin by for å minimere utgifter, reiser, logistikk og smitterisiko.

Det danske handballforbundet og EHF annonserte 6. november 2020 at det ikkje kunne spelast kampar i Fredrikshavn, på grunn av nedstenginga av samfunnet i Nordjylland i samband med koronaviruspandemien. Alle kampane vart flytta til Herning. Ti dagar seinare, 16. november 2020, annonserte Norges Håndballforbund at meisterskapen ikkje kunne spelast i Noreg, på grunn av pandemien.  Ei veke seinare, 23. november 2020, vart det stadfesta at Danmark skulle arrangere heile meisterskapen. Kampane i innleiande runde og hovudrunden, som skulle spelast i Trondheim, vart spelt i Sydbank Arena i Kolding.

## Innleiande runde
### Gruppe A

---------

-----------

-----------

### Gruppe B

-----------

-----------

-----------

### Gruppe C

-----------

-------

-------

-------

### Gruppe D

---------

---------

---------

## Hovudrunden
### Gruppe I

----------

---------

-------

----------

### Gruppe II

-----------

-------

--------

----------

## Sluttspelet
### Kamp om 5.-plassen

### Semifinalar

------------

### Bronsefinale

### Finale

## Sjå òg
* Handball-EM 2020 for menn

## Referansar

## Kjelder

**Denne artikkelen bygger på «[[:no:Håndball-EM 2020 for kvinner|Håndball-EM 2020 for kvinner]]» frå ,  den 19. juni 2020.*
Kohort

**Kohort** kan visa til:
*kohort, ei romersk militæravdeling som var del av ein legion. 
* kohort i statistikk, ei gruppe i medisinsk forsking og samfunnsforsking med bestemte felles eigenskapar
* kohortstudie, ei undersøking der forskerar følgjer ein kohort (i statistikk) med personar over tid
Ølebrød

**Ølebrød** er suppe eller graut laga av kokt øl med brødbitar oppi. 

Retten er kjend frå dansk tradisjon (som *øllebrød, ølbrød* eller *ølogbrød*), laga av øl som hvidtøl og restar av rugbrød. Det var ein typisk restematrett som ein kunne ha til frukost, sjukekost eller ein beskjeden middagsrett.
I dag lager ein gjerne retten søta med sukker og smakt til med t.d. sitron eller appelsin. Retten kan severast med mjølk eller krem til.
Ein kan også ha rosiner i ølebrød.

## I kulturen

I *Jean de France* av Ludvig Holberg seier Jeronimus: 

:*... jo, jo, forsøg kun, at give eders Søn reven Øll og Brød til Frokost, som tilforn, see, om hand icke vil svare: Jeg er vant til Chocolade udi Holland;...*

Den norske songruppa The Monn Keys blei kjend for songen «Øllebrød» i 1952.

## Kjelder

**Denne artikkelen bygger på «[[:da:Øllebrød|Øllebrød]]» frå , og «[[:nb:Øllebrød|Øllebrød]]» frå  den 20. juni 2020.*  
 
## Bakgrunnsstoff
De novo

***De novo*** er eit opphavleg latinsk uttrykk som tyder 'frå byrjinga, på nytt'. Det kan visa til:

;Biologi
* *De novo*, mutasjon, ei endring i eit gen som opptrer for første gong i ein familiemedlem som eit resultat av ein mutasjon i ei kimcelle (egg- eller sædcelle) frå ein av foreldra eller i sjølve det befrukta egget
* *De novo*, proteindesign, skapinga av ein proteinsekves som ikkje byggjer på eksisterande, naturlege sekvensar
* De novo-syntese av komplekse molekyl frå enkle molekyl i kjemi

;Anna
* *[[De novo i juss]]*, ein heilt ny gjennomgang av ei sak i eit rettssystem
* *De novo*-bank, ein statsbank som har verka i fem år eller mindre 
* Musikkgruppa Denovo, ei italiensk gruppe frå 1980-talet
Rough and Rowdy Ways

***Rough and Rowdy Ways*** er det 39. studioalbumet til den amerikanske visesongaren Bob Dylan, gjeve ut 19. juni 2020 på Columbia Records. Det er det første albumet til Dylan med originale songar sidan *[[Tempest av Bob Dylan|Tempest]]* frå 2012, og kom ut etter ein trio med album der han spelte tradisjonell pop-standardar.

Før albumet kom ut kom singlane «Murder Most Foul», «I Contain Multitudes» og «False Prophet». *Rough and Rowdy Ways* kom ut som eit dobbeltalbum, der heile den andre plata består av «Murder Most Foul». Albumet inneheld bidrag frå Fiona Apple og Blake Mills.

## Utgjeving
Den 27. mars 2020 kom singelen «Murder Most Foul» ut, heilt uannonsert. Det var den første originale songen til Dylan sidan 2012. 17. april 2020 kom den andre singelen, «I Contain Multitudes», ut.

*Rough and Rowdy Ways* vart offisielt utgjeve 8. mai 2020. Den tredje singelen frå albumet, «False Prophet», kom ut same dagen. Den 11. juni 2020 avslørte YouTube-kanalen til Bob Dylan heile sporlista på albumet.

## Mottaking

Dei første meldingane om albumet var særs positive og gav ein samla score på 95/100 på Metacritic, basert på 16 meldingar. Neil McCormick i *[[The Daily Telegraph]]* gav albumet fem av fem stjerner. Anne Margaret Daniel skreiv for *[[Hot Press]]* og sa «*Rough and Rowdy Ways* er ei plate me treng akkurat no, og ho vil vare.» Mikael Wood i Los Angeles Times, sa at albumet «rullar ut det eine vedunderet etter det andre.» *[[magasinet Slate|Slate]]* kalla albumet det beste til Dylan på «mange år, kanskje tiår» for breidda i dei kulturelle referansane og djupa i tekstane og låtskrivinga til Dylan. *[[The New York Times]]* skildra songane som «dels dødsheimsøkt og kantantisk,» og rivaliserte med «den dystre, galgenhumoren som var så overbevisande på *[[Time Out of Mind]]* (1997) og *[[Love and Theft]]* (2001).» 

## Innhald

## Medverkande

**Musikars**
*Bob Dylan– vokal, gitar, produsent
*Bob Britt– gitar
*Matt Chamberlain– trommer
*Tony Garnier– bassgitar
*Donnie Herron– steelgitar, fiolin, trekkspel
*Charlie Sexton– gitar

**Andre medverkande**
*Fiona Apple– vokal
*Blake Mills
*Alan Pasqua
*Tommy Rhodes
*Benmont Tench

**Lydteknikarar**
*Greg Calbi– mastering
*Joseph Lorge– assisterande lydteknikar
*Chris Shaw– lydteknikar, miksing

**Kunst**
*Ian Berry– foto på framsida
*Josh Cheuse– albumdesign

## Kjelder

**Denne artikkelen bygger på «[[:en:Rough and Rowdy Ways|Rough and Rowdy Ways]]» frå ,  den 21. juni 2020.*  
 

## Bakgrunnsstoff
*
Murder Most Foul

«**Murder Most Foul**» er ein song av den amerikanske songaren og låtskrivaren Bob Dylan, gjeve ut på singel 27. mars 2020. Songen omhandlar mordet på John F. Kennedy sett i kontekst av ei større amerikansk politisk og kulturell historie.

I ei melding som kom i samband med songen, indikerte Dylan at «Murder Most Foul» var ei gåve til fansen for å ha støtta han i alle åra. Somme kritikarar såg utgjevinga og innhaldet av songen som direkte knytt til covid-19-pandemien.

## Utgjeving

Songen kom uventa ut 27. mars 2020 på YouTube-kanalen til Bob Dylan. Det var den første originale songen hans sidan 2012. Songen varer 16 minuttar og 56 sekund og er den lengste songen Dylan har gjeve ut, kring 25 sekund lenger enn «Highlands».

## Mottaking
National Public Radio (NPR) skildra songen som «ein langsam utfoldande song over eit delikat akkompagnement med fiolin, piano og ein roleg perkusjon. Røysta til Dylan er rik og uttrykksfull der han glir mellom skildringa av mordet, utfordringa av motkulturen, og ei oppramsing av musikarar, filmtekstar og andre popkulturreferansar» og meinte songen var «Dylan på sitt mest skarpe». NPR konkluderte med at «Murder Most Foul» var «verdt mange lyttingar og vil oppta mange Dylanologar i heimane sine». NPR identifiserte over 70 referansar til andre songar i songen.

*[[The Guardian]]* skreiv at songen skildra mordet på Kennedy med «nakne vilkår, og førestiller seg Kennedy bli ført til slaktinga som eit offerlam ... *they blew off his head while he was still in the car / shot down like a dog in broad daylight*» og at Dylan skapte eit «episk portrett av eit Amerika i forfall sidan den gongen» med ei form for frelse i popmusikken med referansar til The Beatles, Woodstock- og Altamont-festivalane, rockoperaen *[[Tommy av The Who|Tommy]]* av The Who, Charlie Parker, Guitar Slim, Don Henley, Glenn Frey, Warren Zevon, Stevie Nicks, Lindsey Buckingham, Little Walter, Carl Wilson og andre.

NBC News skreiv «Songen har nesten ikkje melodi, og i motsetnad til noko anna Dylan har gjeve ut, leverer Dylan teksten nesten snakkande, med ein medvitsstraumaktig tekst over eit enkelt akkompagnement av piano, fiolin og lett perkusjon.» *[[Rolling Stone]]* hylla songen og skreiv songen «er i røynda om korleis musikk kan trøyste oss under eit nasjonalt traume. For dei av oss som ofte vitjar katalogen til Bob Dylan av nettopp den årsaka, kom 'Murder Most Foul' på akkurat rett tidspunkt.»

## Salslister
Songen var den første Bob Dylan-songen som nådde toppen av ei *[[magasinet Billboard|Billboard]]*-liste.

## Kjelder

**Denne artikkelen bygger på «[[:en:Murder Most Foul|Murder Most Foul]]» frå ,  den 21. juni 2020.* 
*** oppgav desse kjeldene:*

## Bakgrunnsstoff
*
Leddband

**Leddband** eller **ligament** (frå latin ligamentum) er eit fiberaktig vev ein finn rundt ledd, og som har til oppgåve å forsterka leddet som samanbinding mellom to ulike bein. Utan leddband ville ledda lett gått ut av stilling. Leddband har stor strekkstyrke, men er likevel forholdsvis elastiske.

## To ulike typar leddband

### Forsterkingsband
Forsterkningsbanda har som oppgåve å stabilisera leddkapselen.

### Føringsband
Føringsband har som oppgåve å styra rørsla i leddet. Eit døme er kollateralligamentene som er på kvar side av hengselledd, og er til for å hindra siderørsler.

## Skadar og smerte
Inni leddbanda finst det ofte mange nervar, og desse spelar ei viktig rolle for at ein skal oppfatta stillingar og rørsler i ledda. På den andre sida fører dette, i kombinasjon med lågt stoffskifte og liten blodtilførsel, til at leddbanda er smerteømfintlege og lækjer seg dårleg ved skade. Dersom ein overstrekk eit leddband kan det veikjast for alltid. 

## Kjelder

**Denne artikkelen bygger på «[[:nb:Leddbånd|Leddbånd]]» frå ,  den 21. juni 2020.*  
 
## Bakgrunnsstoff

* Om leddband, frå Nasjonal Digital Læringsarena
Hoste

**Hoste** er ein refleks som medfører støytvise og kraftige utandingar (ekspirasjonar). Refleksen blir utløyst når visse nervar i luftrøyra blir stimulerte, og mellomgolvet trekk seg automatisk saman. Lufta som er i lungene og luftvegane blir pressa ut med stor fart. Føremålet med å hosta kan vera å fjerna framande element frå luftvegane. Framande element som kroppen prøver å få vekk med hoste kan vera alt frå støv og slim i luftvegane til matbitar ein har sveld feil. 

Under sjukdommar som forkjøling, lungebetennelse og bihulebetennelse er hoste og tørr hals svært vanleg. Hoste som varer i 8 veker eller meir blir ofte kalla kronisk hoste. Hoste kan behandlast, eller førebyggast, med middel som hostemedisin.

## Kjelder

**Denne artikkelen bygger på «[[:nb:Hoste|Hoste]]» frå ,  den 21. juni 2020.*
Alain Mimoun

**Alain Mimoun Ould Kacha** () var ein algerisk-fransk langdistanseløpar som i 1956 vart olympisk meister i maratonløping. Han vann elles tre OL-sølv og to EM-sølv på 5-/10&nbsp;000 meter.

## Aktiv

Mimoun deltok i 2. verdskrigen som soldat i den franske hæren. Etter krigen busette han seg i Frankrike, og frå 1947 til 1966 vart han heile 29 gonger fransk meister på 5&nbsp;000 meter, 10&nbsp;000 meter, maraton og terrengløp.

Mimoun representerte Frankrike i fire olympiske sommarleikar, 1948–60. I London-OL 1948 vann han sølvmedaljen i milløpet, slått av den suveren vinnaren Emil Zátopek frå Tsjekkoslovakia. Fire år sikra Mimoum seg to sølvmedaljar under Sommar-OL 1952 i Helsinki, der han vart andremann bak same Zátopek både på 10&nbsp;000 meter og på 5&nbsp;000 m. På 5&nbsp;000-meteren fylgde han Zátopek heilt inn til målstreken og sette personleg rekord med 14.07,4. Også i den mellomgåande europameisterskapen 1950 enda Mimoun på sølvplassen på 5&nbsp;000 m og 10&nbsp;000 m, der òg var Zátopek hans overmann. 

I landskampen Polen – Frankrike den 9. september 1956 i Warszawa sette Mimoun fransk rekord på mila med 29.13,4, men vart slått av Polens Jerzy Chromik som fekk sluttida 29.10,0. Den 1. desember 1956 sprang Mimoun inn til siger i maratonløpet då dei olympiske sommarleikane 1956 vart avvikla i Melbourne, over halvtanna minutt føre Franjo Mihalić frå Jugoslavia. To år seinare vann Mimoun eit maratonløp på tida 2.21.25, hans fortaste løp på distansen.

### Medaljar og plasseringar i internasjonale meisterskap
*OL 1948 i London: Sølvmedalje på 10&nbsp;000 m – 30.47.4, bakom Emil Zátopek (29.59,6)
*EM 1950 i Brussel:  Sølv på 5&nbsp;000 m – 14,26,0 og 10&nbsp;000 m – 30.21.0
*OL 1952 i Helsinki: Sølv på 5&nbsp;000 m – 14.07,4 og 10&nbsp;000 m – 29.32,8.
*OL 1956 i Melbourne: Gull i maraton – 2.25.00. Nr 12 på 10&nbsp;000 m – 30.18,0 
*EM 1958 i Stockholm: Nr 7 på 10&nbsp;000 m – 29.30,6
*OL 1960 i Roma: Nr 34 i maraton – 2.31.20

## Kjelder

**Denne artikkelen bygger på «[[:en:Alain Mimoun|Alain Mimoun]]» frå ,  den 21. juni 2020.*  
 

## Bakgrunnsstoff
*
Carol Corbu

**Carol Corbu** () er ein tidlegare friidrettsutøvar frå Argeş fylke i Romania. Han vann bronsen i tresteghopp ved europameisterskapen 1971 og sølvmedaljen i øvinga i 1974. Elles sikra han seg perioden 1970-76 fem medaljar i tresteghopp i hall-EM.

## Aktiv
Corbu vann i 1969 den fyrste av åtte rumenske meistertitlar i tresteghopp, i 1975 sigra han også i lengdehopp. Ved europameisterskapen 1969 i Aten hoppa Corbu i god medvind 16,56 m og vart fjerdemann bakom Viktor Sanejev frå Sovjetunionen, Zoltan Cziffra frå Ungarn og Klaus Neumann frå Aust-Tyskland. I 1970 sette Corbu personbeste med 16,76 m, noko som gav han fjerdeplassen på verdstatistikken det året.

Ved hall-EM 1971 i Sofia hoppa både Viktor Sanejev og Carol Corbu 16,83 m. Sigeren gjekk til Sanejev då hans nestbeste hopp var klart betre enn Corbus. 13. juni 1971 presterte Corbu sitt livs lengste tresteghopp då han landa på 17,12 meter ved eit stemne i Torino, tredje lengst i verda den sesongen. Nummer tre vart han også i europameisterskapen 1971 i Helsinki, der austtyske Jörg Drehmel vart meister føre Sanejev.

Våren 1972 kom Corbu på ny på andreplass i hall-EM i Grenoble, med 16,89 m hamna han åtte centimeter bak Sanejev. Under Sommar-OL 1972 i München forsvarte Sanejev OL-gullet frå 1968, medan Drehmel og brasilianaren Nelson Prudencio tok dei andre medaljane og viste Corbu med sine 16,85 m til fjerdeplass. Ved hall-EM 1973 i Rotterdam hoppa Corbu 16,80 m og vann tevlinga, fem cm framom Michał Joachimowski frå Polen.

Trass moderate 16,68 meter fekk Corbu sølvmedaljen i trestegtevlinga då europameisterskapen 1974 vart avvikla i Roma, Viktor Sanejev var i ei heilt eiga klasse med eit bestehopp på 17,23 m. Ved hall-EM 1976 i München fekk Corbu notert 16,75 m som best, atter vart han nummer to bak ein suveren Viktor Sanejev. Under dei olympiske leikane i Montreal vann Sanejev sitt tredje strake OL-gull, Corbu enda der opp på åttandeplassen.

### Medaljar og plasseringar i internasjonale meisterskap
*EM 1969 i Aten: Nr 4 – 16,56 m
*EM 1971 i Helsinki: Bronsemedalje – 16,87 m
*OL 1972 i München: Nr 4 – 16,85 m
*EM 1974 i Roma: Sølvmedalje – 16,68 m, bakom Viktor Sanejev (17,23 m)
*OL 1976 i Montreal: Nr 8 – 16,43 m
*EM 1978 i Praha: Nr 14 – 16,02 m

## Kjelder

**Denne artikkelen bygger på «[[:de:Carol Corbu|Carol Corbu]]» frå ,  den 21. juni 2020.*  
 
*
Menarke

**Menarke** (*menarche*, av gresk *men*, ‘månad’ og *arkhe*, ‘byrjing’) er byrjinga på menstruasjonen til ei kvinne.  Både sosialt og medisinsk sett er menarke ofte rekna som ein sentral del av kvinneleg pubertet, og eit teikn på fertilitet. Vanlegvis finn menarken stad mellom 10 og 16 års alder, men han kan koma så tidleg som ved 9-årsalderen eller så seint som ved 17-årsalderen. Forbetra helse og kosthald har ført til at alderen for menarke har gått påtageleg ned i store delar av verda dei siste hundre åra. Gjennomsnittleg alder for menarke er i dag 13 år i Noreg.

Menarke kan finna stad når fleire faktorar er oppfylte, mellom anna:

* Tilstrekkeleg høg kroppmasse (17 % kropspfeitt)
* Dysinhibering av GnRH-utsondring frå hypotalamus
* Sekresjon av østrogen frå eggstokkane som svar på hormonar frå hypofysen. Gjennom ein periode på 2–3 år føre dette til vekst i livmor, bryst, breiing av bäckenbenet og dessutan andre sekundære kjønnskarakteristikkar.

## Referansar


**Denne artikkelen bygger på «[[:sv:Menarche|Menarche]]» frå ,  den 21. juni 2020.*
I Contain Multitudes

«**I Contain Multitudes**» er ein song av den amerikanske visesongaren Bob Dylan, gjeve ut på singel 17. april 2020. Songen kom ut i 2020 på albumet *[[Rough and Rowdy Ways]]*. Tittelen på songen er henta frå diktet «Song of Myself» av Walt Whitman. 

Songen kom ut, utan å bli annonsert, mindre enn ein månad etter den førre singelen til Dylan, «Murder Most Foul». Dei to singlane var dei første originale songane til Dylan sidan 2012 og albumet ''Tempest''.

## Kjelder

**Denne artikkelen bygger på «[[:en:I Contain Multitudes|I Contain Multitudes]]» frå ,  den 21. juni 2020.* 
*** oppgav desse kjeldene:*

## Bakgrunnsstoff
*